Kiewieteiers (Adromischus cooperi (Baker) A.Berger) is 'n vetplantjie wat endemies aan die oostelike Karoo is. Dit word op klipperige hellings aangetref. Op die SANBI-rooilys word dit as 'veilig' (LC) gelys. Dit is 'n dwergvetplantjie wat 4,5 cm hoog word. Dit het spreidende takkies wat digbeset is met blare wat 5 cm lank kan word. Hulle is dik en silwergroen tot blou met pers kolle wat hulle effens soos die eiers van kiewiete laat lyk. Dit word as kamerplantjie gehou. Dit vereis baie lig, temperature van 18 (snags) tot 24 °C (bedags) en 'n vogtigheid van 25-50% Adromischus cooperi Adromischus cooperi met blommetjies ook: bontplakkie, maar hierdie naam word ook vir A. maculatus en A. trigynus gebruik. http://world-population.net/house_plants/af/8. Geargiveer vanaf die oorspronklike op 18 Mei 2020. Ontbrekende of leë |title= (hulp) "SANBI" (in Engels). Geargiveer vanaf die oorspronklike op 18 Mei 2020. "worldofsucculents" (in Engels). Geargiveer vanaf die oorspronklike op 17 November 2017. Besoek op 8 Julie 2017.